ai4bharat/Pralekha huggingface dataset:
रक्षा मंत्रालय
आईएएफ ने देवघर में बचाव कार्य पूरा किया
भारतीय वायुसेना ने एनडीआरएफ, स्थानीय प्रशासन और सेना के साथ समन्वय में झारखंड के देवघर जिले में त्रिकुट की पहाड़ियों में स्थित रोपवे सेवा में फंसे 35 लोगों के बचाव का काम आज पूरा कर लिया है। आईएएफ ने इस अभियान में 26 घंटे से ज्यादा समय तक उड़ान भरने के लिए दो एमआई-17वी5, एक एमआई-17, एक एडवांस्ड लाइट हेलिकॉप्टर  और एक चीता हेलिकॉप्टर का उपयोग किया। 11 अप्रैल, 2022 को सुबह आईएएफ ने अभियान की शुरुआती तैयारियां कीं, जिसकी अपनी विशेष चुनौतियां थीं।
इसमें आईएएफ ने तुरंत पांच गरुड़ कमांडो के साथ सैन्य दल को लगा दिया था, जिनके पास केबल कार्ट की फंसी हुई ट्रॉलियों पर चढ़ने का चुनौतीपूर्ण काम था। वहीं हेलीकॉप्टर को विंच केबल से जोड़कर लोगों को अलग-अलग बांधकर उन्हें ऊपर निकालना और ऊपर मंडरा रहे हेलीकॉप्टर तक ले जाना था।
दुर्गम पहाड़ी इलाके में तेज हवाओं के बीच हेलिकॉप्टर क्रू की अपनी ही चुनौतियां थीं, जिसके बारे में उन्हें व्यावहारिक रूप से कोई जानकारी नहीं थी। क्रू को अपना काम पूरा करने के लिए एक ट्रॉली से दूसरी ट्रॉली पर जाना था, जो क्रू के लिए जोखिम भरा काम था क्योंकि यह हादसे के बचे हुए लोगों के लिए था।
दो दिन तक चले अभियान में दो दु:खद हादसे हुए, जहां सर्वश्रेष्ठ प्रयासों के बावजूद बचाव अभियान की जटिल प्रकृति के कारण लोगों को सुरक्षित रूप से बचाया नहीं जा सका। आईएएफ को दो लोगों की मृत्यु पर दु:ख है और वह उनके परिवारों के लिए गहरी संवेदना व्यक्त करती है। आईएएफ हमेशा और हर समय अपने नागरिकों को समर्थन, सहायता तथा राहत उपलब्ध कराने की अपनी प्रतिबद्धता दोहराती है।
कार्मिक, लोक शिकायत एवं पेंशन मंत्रालय
जम्मू कश्मीर के राज्यपाल एन.एन. वोहरा के सलाहकार के. विजय कुमार ने केन्द्रीय मंत्री डाक्टर जितेन्द्र सिंह से मुलाकात की
जम्मू कश्मीर के राज्यपाल एन.एन. वोहरा के सलाहकार श्री के. विजय कुमार ने आज यहां केन्द्रीय पूर्वोत्तर क्षेत्र विकास राज्य मंत्री , प्रधानमंत्री कार्यालय, कार्मिक लोक शिकायत, पेंशन, परमाणु ऊर्जा एवं अंतरिक्ष राज्य मंत्री डॉ. जितेन्द्र सिंह से मुलाकात की और राज्य में प्रशासन से जुड़े विभिन्न मुद्दों और विकास परियोजनाओं पर चर्चा की।
मुलाकात के दौरान डॉ. सिंह ने राज्य में राज्यपाल शासन के दौरान पिछले महीने राज्य प्रशासन द्वारा लिए गए कुछ अहम फैसलों पर संतोष जताया। उन्होंने इस संदर्भ में खासतौर से राज्य प्रशासन द्वारा बहुद्देशीय उझ परियोजना को दी गई मंजूरी की सराहना की। यह परियोजना कई दशक से रूकी पड़ी थी। केन्द्र सरकार के हस्तक्षेप के बाद इस परियोजना का नया मसौदा तैयार किया गया।
डॉ. सिंह ने ग्राम पंचायतों के सरपंचों का चुनाव सीधे कराए जाने के राज्य प्रशासन के फैसले को भी सराहा। उन्होंने कहा कि इस व्यवस्था से ग्रामीण क्षेत्रों के स्थानीय निकायों में लोकतांत्रिक व्यवस्था की जड़े मजबूत होंगी।
उन्होंने इस अवसर पर राज्य में केन्द्र सरकार के उस फैसले को लागू किये जाने का भी जिक्र किया, जिसके तहत निचली श्रेणी के सरकारी पदों के लिए साक्षात्कार खत्म करने की व्यवस्था की गई है। उन्होंने कहा कि इससे राज्य में सभी वर्ग के युवाओं को नौकरियों में समान अवसर का लाभ मिल सकेगा।
श्री विजय कुमार ने श्री सिंह के साथ स्वास्थ्य सेवाओं से जुड़े विभिन्न मुद्दों पर भी चर्चा की। डॉ. सिंह ने सुझाव दिया कि डॉक्टरों के स्थानांतरण के लिए एक स्पष्ट नीति होनी चाहिए, जिस पर सख्ती से अमल किया जाना चाहिए। उन्होंने कहा कि दूरदराज के क्षेत्रों में अस्पताल बनाने को प्राथमिकता दी जानी चाहिए और शहरों के अस्पतालों में डॉक्टरों की भीड़ जुटाने की बजाय दूरदराज के क्षेत्रों में उनकी तैनाती की जानी चाहिए।
डॉ. सिंह का कहना था कि जो छात्र आरबीए के आधार पर मेडिकल कॉलेजों में दाखिला लेते हैं, उनके लिए उस क्षेत्र में 10 वर्षों तक काम करने की बाध्यता होनी चाहिए।
श्री विजय कुमार ने केन्द्रीय मंत्री को पिछले एक महीने के दौरान राज्य में चलाई गई विकास गतिविधियों का विस्तृत ब्यौरा दिया।
कार्मिक, लोक शिकायत एवं पेंशन मंत्रालय
केंद्रीय मंत्री डॉ. जितेंद्र सिंह ने जम्मू एवं कश्मीर में कठुआ जिले के सीमावर्ती क्षेत्र के किसानों के साथ परस्पर बातचीत की
केंद्रीय मंत्री डॉ. जितेंद्र सिंह ने आज जम्मू एवं कश्मीर में कठुआ जिले के सीमावर्ती क्षेत्र में रहने वाले किसानों के साथ परस्पर बातचीत की और उनके साथ प्रधानमंत्री श्री नरेन्द्र मोदी द्वारा लाए गए नए कृषि एवं फार्म सुधारों के गुणों पर चर्चा की।
डॉ. जितेंद्र सिंह ने कहा, बिचैलियों द्वारा फसल तथा इसकी बिक्री के लिए प्रबंध करने का जिम्मा लेने की पहले की प्रणाली लगभग दो दशक पहले तक प्रासंगिक रही होगी, लेकिन आज का किसान युवा, शिक्षित, अच्छी जानकारी रखने वाला तथा विभिन्न संपर्कों से जुड़ा हुआ है, और इसलिए वह अपना खरीदार चुनने के विकल्प का उपयोग करने में खुद सक्षम है।
डॉ. जितेंद्र सिंह ने दुहराया कि आज का किसान वास्तव में एक कृषि तकनीकविद है जिसमें किसी कंप्यूटर पर बैठकर यह फैसला करने की क्षमता है कि आगे आने वाले सीजन में किस फसल की बुवाई उसके लिए सर्वाधिक लाभप्रद होगी। उन्होंने कहा कि आज किसानों के पास आनलाइन तरीके से इसकी खोज करने की क्षमता है कि देश भर में किसे फसल बेचना उसके लिए सर्वश्रेष्ठ विकल्प होगा।
डॉ. जितेंद्र सिंह ने कहा कि आज के युवा कृषि तकनीकविदों के पास जिस प्रकार के माध्यम और अवसर उपलब्ध हैं, उसे देखते हुए हमें इसका कोई अधिकार नहीं है कि हम उन्हें अन्य तकनीकविदों तथा उद्यमियों के पास उपलब्ध अवसरों से वंचित करें। उन्होंने कहा कि प्रधानमंत्री श्री नरेन्द्र मोदी ने भारत के कृषि क्षेत्र की एक बड़ी विसंगति को ठीक किया है।
डॉ. जितेंद्र सिंह ने इन आशंकाओं को दूर करते हुए कि बड़े व्यावसायिक घराने खेती का अधिग्रहण कर लेंगे एवं किसानों की भूमि को जबरन ले लेंगे, कहा कि नए कानून में सभी प्रकार के रक्षोपाय सुनिश्चित किए गए हैं। उन्होंने एक बार फिर आरोप लगाया कि इतना अधिक हंगामा पेशेवर विरोध प्रदर्शन करने वालों द्वारा किया जा रहा है जिन्हें खेती से कोई लेना देना नहीं हैं।
इस परस्पर बातचीत का आयोजन भाजपा की कठुआ इकाई के जिला अध्यक्ष रघुनंदन सिंह की अगुवाई में किया गया था। इसमें जिन लोगों ने भाग लिया, उनमें किसान सुभाष सिंह, नर सिंह एवं दिलबाग सिंह तथा सरपंच विक्रम सिंह, दीवान सिंह, बंटू और अन्य लोग शामिल थे। स्थानीय कार्यकर्ता विकी शर्मा, सुश्री सीमा एवं झंडा सिंह ने भी अपने विचार व्यक्त किए।
सूचना और प्रसारण मंत्रालय
एमआईएफएफ कार्यशाला में श्री रामप्रसाद सुंदर जी ने कहा कि स्कोरिंग संगीत भावनाओं को चित्रित करता है
एक महान संगीतकार आपको पूरी रचना देखने से पहले ही भावनाओं का अनुभव प्रदान कर सकता है
अंतरराष्ट्रीय स्तर पर सराहनीय किए गए संगीतकार श्री रामप्रसाद सुंदर जी ने एमआईएफएफ कार्यशाला में कहा कि स्कोरिंग संगीत भावनाओं को चित्रित करता है और एक महान संगीतकार आपको पूरी सामग्री देखने से पहले ही भावनाओं का अनुभव प्रदान कर सकता है। उन्होंने कहा कि “संगीत फिल्म का एक अंतर्निहित हिस्सा होता है और यह फिल्म में शुरूआत से लेकर अंत तक कायम रहता है। इसलिए एक फिल्म निर्माता को चाहिए की वह फिल्म के बीच में या पोस्ट-प्रोडक्शन चरण के दौरान संगीत को न डाले, बल्कि इसे शुरुआत में ही फिल्म में शामिल करे।“
17वें मुंबई अंतर्राष्ट्रीय फिल्म समारोह के अवसर पर आज 'लघु फिल्मों और वृत्तचित्रों की स्कोरिंग' विषय पर एक कार्यशाला का आयोजन किया गया।
फिल्म प्रेमियों को संबोधित करते हुए श्री रामप्रसाद ने कहा कि फिल्मों, टीवी और थिएटर के आने के पहले से ही संगीत हमारे जीवन का हिस्सा रहा है। संगीत अपने आप में एक भाषा है और फिल्म निर्माण के समय इसका उपयोग एक मौलिक संवाद के रूप में किया जाना चाहिए। उन्होंने आगे कहा कि वृत्तचित्रों में, संगीत को इस प्रकार से सेट किया जाता है कि जब कथाकार बोलता है या वॉयस ओवर शुरू होता है, तो संगीत भी उनके साथ-साथ चलता रहता है और यही भावनाओं को स्थापित करता है।
सोनिक ब्रांडिंग के महत्व के बारे में उल्लेख करते हुए, संगीतकार ने कहा कि "इसका मतलब होता है केवल संगीत सुनकर एक ब्रांड या शीर्षक की पहचान करना। अच्छे संगीतकारों/कलाकारों का चुनाव करना, शो रनर द्वारा शो सोनिक पैलेट के लिए स्पष्ट दृष्टिकोण स्थापित करना, तारीख प्रेरित रचनात्मक ब्रेकडाउन, एक सही सोनिक पैलेट की प्राप्ति के लिए एक सही संगीत क्रू के साथ काम करना इनके लिए बुनियादी सिद्धांत हैं।”
उन्होंने कहा कि एक वृत्तचित्र और लघु फिल्म के प्रभाव को सुनिश्चित करने की दिशा में संगीत एक महत्वपूर्ण भूमिका निभाता है। इस संबंध में, नेटफ्लिक्स द्वारा भारत में स्कोरिंग के सर्वोत्तम प्रथाओं और अंतरराष्ट्रीय मानकों की प्राप्ति के लिए ज्यादा से ज्यादा ध्यान केंद्रित किया जा रहा है। नेटफ्लिक्स द्वारा आयोजित किए गए इस विस्तृत कार्यशाला के माध्यम से लघु फिल्मों और वृत्तचित्रों के लिए संगीत स्कोरिंग की प्रक्रिया के बारे में विस्तार से बताया गया है। इसने प्रतिभागियों के लिए संगीत निर्माण की दुनिया में स्टाइल और स्कोरिंग के साथ-साछ कई विषयों का कवर करने के लिए मार्ग प्रशस्त किया गया है।
श्री रामप्रसाद जी एक अंतरराष्ट्रीय स्तर के संगीतकार और ध्वनि डिजाइनर हैं। चेन्नई से इलेक्ट्रॉनिक्स में स्नातक की डिग्री प्राप्त करने के बाद, वे न्यूयॉर्क विश्वविद्यालय  में फिल्म और टीवी में संगीत रचना करने के लिए स्नातक की पढ़ाई करने हेतु अमेरिका चले गए थे और उन्होंने लॉस एंजिल्स में एआर, वीआर और वीडियो गेम की संगीत के लिए वीडियो सिम्फनी में स्नातक की डिग्री प्राप्त की है। एक संगीतकार और ध्वनि डिजाइनर के रूप में, उन्होंने रिमोट कंट्रोल प्रोडक्शंस , कटिंग एज ग्रुप, ऑडीसी, आउटपुट इंक, नेटिव इंस्ट्रूमेंट्स और ऐप्पल, इंक के साथ कई अन्य संस्थानों के साथ काम किया है। वे हाल ही में वैश्विक स्ट्रीमिंग दिग्गज नेटफ्लिक्स में शामिल हुए हैं, जहां पर उन्होंने भारतीय संगीत क्रिएटिव और प्रोडक्शन वर्टिकल में प्रमुख के रूप में पदभार ग्रहण किया है, जो कि भारत-आधारित श्रृंखला, फिल्मों और गैर-कथा सामग्री का निर्माण करने में अपने संस्थानों का सहयोग करता है।
श्रम और रोजगार मंत्रालय
संसदीय स्थायी समिति ने व्यावसायिक सुरक्षा, स्वास्थ्य और कार्यस्थल स्थिति विधेयक संहिता, 2019 पर सुझाव आमंत्रित किए हैं
लोकसभा में पेश किए गए व्यावसायिक सुरक्षा, स्वास्थ्य और कार्यस्थल स्थिति विधेयक संहिता, 2019 को लोकसभा अध्यक्ष द्वारा श्री भर्तृहरि महताब की अध्यक्षता वाली श्रम पर स्थायी समिति के पास जांच और रिपोर्ट करने के लिए भेजा गया है। समिति ने आम जनता और विशेष रूप से गैर सरकारी संगठनों / विशेषज्ञों / हितधारकों और संस्थानों से विचार / सुझाव युक्त ज्ञापन आमंत्रित करने का निर्णय लिया है।
समिति के समक्ष लिखित ज्ञापन / सुझाव प्रस्तुत करने और मौखिक साक्ष्य देने की प्रक्रिया हमारी वेबसाइट https://www.loksabha.nic.in under the link ‘Committees’➾ Press Release के तहत देखी जा सकती है।
प्रधानमंत्री कार्यालय
प्रधानमंत्री ने कर्नाटक के राज्योत्सव दिवस पर बधाई दी
(प्रधानमंत्री श्री नरेन्द्र मोदी ने कर्नाटक के लोगों को राज्योत्सव दिवस पर शुभकामनाएं दी।
राज्य पुनर्गठन अधिनियम के अंतर्गत कर्नाटक का गठन 1 नवंबर 1956 को हुआ था।
प्रधानमंत्री ने कहा, “कर्नाटक राज्योत्सव भारत की प्रगति में कर्नाटक के उत्कृष्ट योगदान का उत्सव है। राज्य की प्राकृतिक सुंदरता और लोगों की उत्साहपूर्ण प्रकृति प्रसिद्ध है। आने वाले समय में कर्नाटक के विकास की कामना करता हूं। ”
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.66 करोड़  टीके लगाए जा चुके हैं
बीते चौबीस घंटों में 2,733 टीके लगाए गए
भारत में सक्रिय मरीजों की संख्या 27,212 है
सक्रिय मामलों की दर 0.06 प्रतिशत है
स्वस्थ होने की वर्तमान दर 98.75 प्रतिशत है
बीते चौबीस घंटों में 5,188 लोग स्वस्थ हुए,अब तक स्वस्थ हुए कुल लोगों की संख्या 4,44,10,738 है
पिछले 24 घंटों में 2,380 नए मामले सामने आए
दैनिक सक्रिय मामलों की दर 1.71 प्रतिशत है
साप्ताहिक सक्रिय मामलों की दर 2.38 प्रतिशत है
अब तक 92.76 करोड़ जांच की जा चुकी हैं,बीते चौबीस घंटों में 1,38,993 जांच की गई
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 188.89 करोड़ से अधिक टीके लगाए जा चुके हैं
भारत में सक्रिय मरीजों की संख्या 18,684 है
सक्रिय मामलों की दर 0.04 प्रतिशत है
स्वस्थ होने की वर्तमान दर 98.74 प्रतिशत
बीते चौबीस घंटों में 2,755 लोग स्वस्थ हुए,अब तक स्वस्थ हुए कुल लोगों की संख्या 4,25,33,377 है
पिछले 24 घंटों में 3,688 नए मामले सामने आए
दैनिक सक्रिय मामलों की दर 0.74 प्रतिशत है
साप्ताहिक सक्रिय मामलों की दर 0.66 प्रतिशत है
अब तक 83.74 करोड़ जांच की जा चुकी हैं,बीते चौबीस घंटों में 4,96,640 जांच की गई
कॉरपोरेट कार्य मंत्रालय
केन्द्रीय मंत्रिमंडल ने द इंस्टीट्यूट ऑफ चार्टर्ड एकाउंटेंट्स ऑफ इंडिया और सर्टिफाइड प्रैक्टिसिंग एकाउंटेंट, ऑस्ट्रेलिया के बीच आपसी स्वीकृति संबंधी समझौते को मंजूरी दी
प्रधानमंत्री श्री नरेन्द्र मोदी की अध्यक्षता वाले मंत्रिमंडल ने इंस्टीट्यूट ऑफ चार्टर्ड एकाउंटेंट्स ऑफ इंडिया  और सीपीए  ऑस्ट्रेलिया के बीच आपसी स्वीकृति समझौते  को मंजूरी दे दी है।
समझौते का विवरण:
इंस्टीट्यूट ऑफ चार्टर्ड एकाउंटेंट्स ऑफ इंडिया  और सीपीए  के बीच आपसी स्वीकृति समझौते के तहत, ऑस्ट्रेलिया लेखा विधि ज्ञान, व्यावसायिक और बौद्धिक विकास की उन्नति के लिए आपसी सहयोग ढांचे को स्थापित करने के लिए मिलकर काम करेगा, अपने संबंधित सदस्यों के हितों को आगे बढ़ाने और ऑस्ट्रेलिया और भारत में लेखा विधि पेशे के विकास में सकारात्मक योगदान देगा।
प्रभाव:
एमआरए का कार्य :
- दो लेखा संस्थानों के बीच कार्य संबंध को प्रोत्साहित करना।
- सदस्यों, छात्रों और उनके संगठनों के सर्वोत्तम हित में पारस्परिक रूप से लाभप्रद संबंध विकसित करना।
- पेशेवरों की गतिशीलता या तो अंत में बढ़ाएं और दोनों देशों में छोटे और मध्यम व्यापार के लिए नए आयाम की शुरुआत की जाए।
- दो लेखा संस्थानों के पास वैश्विक परिवेश में पेशे की नई चुनौतियों का सामना करने में नेतृत्व की भूमिका निभाने का अवसर होगा।
लाभ:
दोनों संस्थानों के बीच जुड़ाव के परिणामस्वरूप भारतीय चार्टर्ड एकाउंटेंटों के लिए रोजगार के अधिक से अधिक अवसर पैदा हुए हैं और साथ ही बहुत से भारत वापस आए भी हैं।
कार्यान्वयन रणनीति और लक्ष्य:
एमआरए अन्य निकाय के उन सदस्यों की योग्यता को पारस्परिक मान्यता प्रदान करेगा जिन्होंने दो निकायों के परीक्षा, प्रशिक्षण और व्यावहारिक अनुभव आवश्यकताओं को पूरा करके सदस्यता प्राप्त की है, ताकि वे अपनी मौजूदा लेखा योग्यता के लिए उपयुक्त साख प्राप्त करके अन्य संगठन में शामिल हो सकें। आईसीएआई और सीपीए ऑस्ट्रेलिया दोनों आपसी स्वीकृति समझौता तैयार करेंगे ताकि योग्यता, एक-दूसरे के प्रशिक्षण को पहचाना जा सके और एक अच्छा सम्पर्क निर्धारित करके सदस्यों को अच्छी स्थिति में स्वीकार करने के लिए एक पारस्परिक मान्यता समझौते पर काम करेंगे।
पृष्ठभूमि:
द इंस्टीट्यूट ऑफ चार्टर्ड एकाउंटेंट्स ऑफ इंडिया  भारत में चार्टर्ड एकाउंटेंट्स के पेशे के नियमन के लिए चार्टर्ड अकाउंटेंट कानून, 1949 के तहत स्थापित एक वैधानिक निकाय है। सीपीए ऑस्ट्रेलिया दुनिया के सबसे बड़े लेखांकन निकायों में से एक है, जिसमें दुनिया भर के 150 देशों और क्षेत्रों में काम करने वाले 160,000 से अधिक सदस्यों की सदस्यता है और शिक्षा, प्रशिक्षण, तकनीकी सहायता और वकालत में सेवाएं प्रदान करते हैं।
रक्षा मंत्रालय
युद्धाभ्यास ला पेरोस – 2023 का आयोजन
बहुपक्षीय युद्धाभ्यास ला पेरोस का तीसरा संस्करण 13 से 14 मार्च 2023 को हिंद महासागर क्षेत्र में आयोजित किया जा रहा है। इस संस्करण में रॉयल ऑस्ट्रेलियाई नौसेना, फ्रांसीसी नौसेना, भारतीय नौसेना, जापानी मैरीटाइम सेल्फ डिफेंस फोर्स, रॉयल नेवी और यूनाइटेड स्टेट्स नेवी के कर्मियों, जहाजों और इन्टग्रल हेलीकाप्टरों की भागीदारी रहेगी।
यह द्विवार्षिक युद्धाभ्यास ‘ला पेरोस’ फ्रांसीसी नौसेना द्वारा आयोजित किया जाता है। इसका उद्देश्य समुद्री क्षेत्र जागरूकता बढ़ाने और हिन्द-प्रशांत क्षेत्र में भाग लेने वाली नौसेनाओं के बीच समुद्रीय समन्वय को अधिकतम करना है। दो दिवसीय युद्धाभ्यास समान विचारधारा वाली नौसेनाओं को निर्बाध समुद्री संचालनों के लिए योजना, समन्वय और सूचना साझा करने के बारे में नजदीकी संबंध विकसित करने का अवसर उपलब्ध कराता है। इस युद्धाभ्यास में जटिल और उन्नत नौसैनिक संचालन देखने को मिलेगा, जिसमें सतही युद्ध, वायु रक्षा अभ्यास, क्रॉस डेक लैंडिंग और रणनीतिक युद्धाभ्यास शामिल हैं।
स्वदेश निर्मित गाइडेड मिसाइल फ्रिगेट आईएनएस सह्याद्रि और फ्लीट टैंकर आईएनएस ज्योति युद्धाभ्यास के इस संस्करण में भाग लेंगे। इस युद्धाभ्यास में भारतीय नौसेना की भागीदारी मैत्रीपूर्ण नौसेनाओं के बीच उच्च स्तर के तालमेल, समन्वय और परस्पर संचालन के उच्च स्तरों तथा हिन्द-प्रशांत क्षेत्र में कानून आधारित अंतर्राष्ट्रीय व्यवस्था के प्रति उनकी प्रतिबद्धता को दर्शाती है।....
एमजी/एमएस/एआर/आईपीएस/एसएस
(Visitor Counter : 714
राष्ट्रपति सचिवालय
जिम्बाब्वे के संसदीय प्रतिनिधिमंडल ने राष्ट्रपति से मुलाकात की
जिम्बाब्वे की संसद के स्पीकर एडवोकेट जैकब फ्रांसिस न्ज्विदामिलिमो मुडेंडा के नेतृत्व में जिम्बाब्वे के एक संसदीय प्रतिनिधिमंडल ने आज  राष्ट्रपति भवन में राष्ट्रपति श्रीमती द्रौपदी मुर्मु से मुलाकात की।
राष्ट्रपति भवन में प्रतिनिधिमंडल का स्वागत करते हुए राष्ट्रपति ने कहा कि भारत और जिम्बाब्वे के बीच के संबंध सदियों पुराने हैं। जिम्बाब्वे में भारतीय मूल के लगभग 9000 लोगों की उपस्थिति, हमारे लोगों के बीच एक महत्वपूर्ण कड़ी है।
राष्ट्रपति को यह जानकर प्रसन्नता हुई कि जिम्बाब्वे के साथ भारत के आर्थिक संबंध अच्छी तरह से आगे बढ़ रहे हैं। भारत और जिम्बाब्वे के बीच लगभग 200 मिलियन डॉलर का व्यापार है। भारतीय कंपनियों ने जिम्बाब्वे में लगभग 500 मिलियन डॉलर का निवेश किया है। भारत ने जिम्बाब्वे को पांच ऋण सुविधाएँ  प्रदान कीं हैं और एक व्यावसायिक प्रशिक्षण केंद्र भी स्थापित किया है। उन्हें यह जानकर भी खुशी हुई कि भारत की आईटीईसी और आईसीसीआर छात्रवृत्तियां, जिम्बाब्वे के लोगों के बीच लोकप्रिय हैं। उन्होंने कहा कि हमें अपने द्विपक्षीय सहयोग को बढ़ाने के लिए और प्रयास करने चाहिए।
राष्ट्रपति ने कहा कि संसद लोगों की इच्छाओं का प्रतिनिधित्व करती है। हमारी दोनों संसदों के बीच और अधिक संवाद और विचारों का आदान-प्रदान होना चाहिए। हमें एक-दूसरे से बहुत कुछ सीखना है।
राष्ट्रपति ने कहा कि भारत दुनिया का सबसे बड़ा लोकतंत्र है। हमारा मजबूत और जीवंत लोकतंत्र जमीनी स्तर से शुरू होता है। यह वास्तव में इस देश के लोगों का प्रतिनिधित्व करता है। उन्होंने विश्वास व्यक्त किया कि इस यात्रा के दौरान प्रतिनिधिमंडल को भारत की लोकतांत्रिक प्रणालियों के बारे में और जानकारियां प्राप्त होंगी।
रक्षा मंत्रालय
सेना कमांडरों का सम्मेलन: अप्रैल 2019
सेना कमांडरों का द्विवार्षिक सम्मेलन 08 अप्रैल, 2019 को शुरू होगा। माननीय रक्षामंत्री श्रीमती निर्मला सीतारमण उद्घाटन संबोधन देंगी।
सम्मेलन के दौरान सेना प्रमुख जनरल बिपिन रावत की अध्यक्षता में वरिष्ठ कमांडर सेना की व्यवस्थाओं और संपूर्ण सेना के विशिष्ट मुद्दों पर विचार-विमर्श करेंगे।
जिन महत्वपूर्ण मुद्दों पर चर्चा होने की संभावना है, वे हैं-मौजूदा सुरक्षा डायनामिक्स का प्रबंधन, आगामी सुरक्षा खतरों से निपटना और संभावित विरोधियों के मुकाबले लड़ाकू क्षमता बढ़ाना। इनके अलावा योजना बनाने और उसके कार्यान्वयन के लिए उत्तरी सीमाओं पर क्षमता बढ़ाने के लिए बुनियादी ढांचे का विकास, रणनीतिक रेलवे लाइनों की समीक्षा, महत्वपूर्ण गोला-बारूद की कमी को दूर करने के लिए सीमित बजट का अधिकतम उपयोग, सीमा सड़क संगठन परियोजनाओं से संबंधित मुद्दों, ईसीएचएस और संचालन, प्रशासन तथा सैनिकों के कल्याण से जुड़े अन्य मामलों पर विस्तार से चर्चा की जाएगी।
सेनाध्यक्ष की अध्यक्षता में कॉलेजिएट विचार विमर्श के माध्यम से महत्वपूर्ण नीतिगत निर्णय के लिए सेना कमांडरों का द्विवार्षिक सम्मेलन आयोजित किया जाता है। यह भारतीय सेना की योजना और कार्यान्वयन प्रक्रिया के लिए महत्वपूर्ण कार्यक्रम है।
रक्षा मंत्रालय
पेरिस में हिंद महासागर नौसैनिक संगोष्ठी  - 2021 प्रमुखों के सम्मेलन का आयोजन
हिंद महासागर नौसेना संगोष्ठी  के प्रमुखों के 7वें संस्करण की मेजबानी फ्रांसीसी नौसेना द्वारा दिनांक 15 से 16 नवंबर 2021 तक पेरिस में की जा रही है। इस कॉन्क्लेव के लिए दो सदस्यीय भारतीय नौसेना के प्रतिनिधिमंडल का नेतृत्व वाइस एडमिरल आर हरि कुमार, फ्लैग ऑफिसर कमांडिंग-इन-चीफ, पश्चिमी नौसेना कमान कर रहे हैं।
प्रमुखों के सम्मेलन में आईओएनएस राष्ट्रों की नौसेनाओं के प्रमुख/समुद्री एजेंसियों के प्रमुख भाग ले रहे हैं। आईओएनएस देशों के बीच अधिक से अधिक समुद्री सहयोग और समझ को सुगम बनाने के लिए कॉन्क्लेव के साथ-साथ विभिन्न द्विपक्षीय बातचीत भी आयोजित की जा रही हैं। आईओएनएस संगोष्ठी का 7वां संस्करण ले-रीयूनियन में 28 जून से 01 जुलाई 21 तक कोविड प्रोटोकॉल के कारण हाइब्रिड प्रारूप में आयोजित किया गया था। संगोष्ठी के दौरान पेरिस में मौजूदा प्रमुखों का सम्मेलन आयोजित करने पर सहमति बनी।
आईओएनएस की परिकल्पना भारतीय नौसेना द्वारा 2008 में एक ऐसे फोरम के रूप में की गई थी जो क्षेत्रीय रूप से प्रासंगिक समुद्री मुद्दों पर चर्चा के लिए एक खुला और समावेशी मंच प्रदान करके हिंद महासागर क्षेत्र के तटवर्ती राज्यों की नौसेनाओं के बीच भविष्य की दृष्टि से समुद्री सहयोग को बढ़ाने का प्रयास करता है। आईओएनएस का उद्घाटन संस्करण फरवरी 2008 में नई दिल्ली में आयोजित किया गया था, जिसमें भारतीय नौसेना दो साल के लिए अध्यक्ष के रूप में थी। आईओएनएस चेयर फिलहाल फ्रांस के पास है।
वाणिज्य एवं उद्योग मंत्रालय
एपीडा नेनिर्यात श्रृंखला के इंटरफेस को ज्यादा सुरक्षित, क्षमतावान और लागत प्रभावी बनाने के लिए ग्रेपनेट को अपग्रेड किया
एपीडा ने ट्रेसबिलिटी  पहल के तहत साइबर सुरक्षा सुनिश्चित करने के लिए, अगली पीढ़ी की ब्लॉकचेन और क्लाउड माइग्रेशन से युक्त ग्रेपनेट सिस्टम को अपनाया है।जो निर्यात मूल्य श्रृंखला में सभी हितधारकों के लिए ज्यादा सुरक्षित, क्षमतावान और लागत प्रभावी इंटरफेस सुनिश्चित करेगा।
ग्रेपनेट भारत से यूरोपीय संघ को निर्यात किए जाने वाले ताजा अंगूरों की निगरानी के लिए एक वेब आधारित प्रमाणन और ट्रेसबिलिटी सॉफ्टवेयर सिस्टम है। इसकी मदद से एपीडाअंगूर की फसल को खेत से लेकर उसके निर्यात किए जाने तक पूरी तरह से निगरानी कर सकेगा। यह प्रणाली सभी स्तर तक कन्साइनमेंट के विवरण का पता लगा सकती है। ग्रेपनेट में ब्लॉकचेन तकनीकी के इस्तेमाल से सॉफ्टवेयर कहीं अधिक सुरक्षित हो जाएगा।
13 फरवरी, 2021 को एपीडा के स्थापना दिवस के अवसर पर ब्लॉकचेन तकनीकी का इस्तेमाल करने और उसे क्लाउड आधारित प्लेटफॉर्म पर स्थानांतरित करने की घोषणा की गई ।
ब्लॉकचेन तकनीकी अंगूर के उत्पादन और उसके प्रसंस्करण तक में शामिल सभी गतिविधियों की निगरानी करने में मदद करेगी।जो अंगूर के उत्पादन के लिए खेतों के चयन से लेकर ग्राहकों तक वितरित किए जाने की गतिविधियों पर निगरानी करेगा । नए सॉफ्टवेयर के जरिएसभी प्रक्रियाओं का रिकॉर्ड रखा जाएगा।जिसकी ग्राहकों तक किसी भी स्तर पर निगरानी की जा सकती है। अगर सभी प्रक्रियाओं का पालन किया जाएगा तो वह श्रृंखला की सभी जरूरी प्रक्रिया को निर्धारित करने में भी सक्षम होगी ।
ब्लॉकचेन तकनीकी के तहत एक साझा, अपरिवर्तनीय बही-खाता  होता है जो एक बिजनेस नेटवर्क में लेनदेन का रिकॉर्ड रखने और परिसंपत्तियों को ट्रैक करने की प्रक्रिया को सुविधाजनक बनाता है। यह प्रौद्योगिकी इस तरह की सूचना देने के लिए आदर्श विकल्प है। यह तत्काल,पारदर्शी जानकारी साझा करती है । जिसे केवल नेटवर्क सदस्यों द्वारा ही प्राप्त किया जा सकता है। एक ब्लॉकचेन नेटवर्क के जरिए परीक्षण रिपोर्ट, कन्साइनमेंट, उत्पादन और दूसरी कई चीजों की निगरानी की जा सकती है। और सदस्य लेनदेन के सभी विवरणों को शुरूआत से लेकर अंत तक देख सकते हैं। ऐसा होने से सदस्य का भरोसा बढ़ता है।साथ ही नई क्षमता के विकास के अवसर मिलते हैं।
एपीडा ने अपने हितधारकों के लिए एक सुरक्षित,क्षमतावान और लागत प्रभावी सिस्टमतैयार करने के लिए अत्याधुनिक क्लाउड आधारित बुनियादी ढांचे को भी अपनाया है।
स्वास्थ्य एवं परिवार कल्याण मंत्रालय
कोविड-19 पर अपडेट
स्वस्थ होने की दर ने सक्रिय कोविड-19 मामलों को पीछे छोड़ा
स्वस्थ होने वाले लोगों और सक्रिय मामलों के बीच अंतर करीब 1 लाख
कोविड की रोकथाम के लिए राज्यों/संघ शासित प्रदेशों के साथ भारत सरकार द्वारा एक के पीछे एक उठाए गए सामूहिक, श्रेणीबद्ध, पूर्व-नियोजित और अत्यधिक सक्रिय कदमों के परिणामस्वरूप, कोविड-19 के स्वस्थ मामलों की संख्या ने सक्रिय कोविड-19 मामलों को पीछे छोड़ दिया है।
स्वस्थ होने वाले लोगों और सक्रिय मामलों के बीच करीब 1 लाख का अंतर हो गया है। आज स्वस्थ होने वाले मामले सक्रिय मामलों की तुलना में 98,493 अधिक हैं।
हांलाकि सक्रिय मामलों की संख्या 1,97,387 है,इलाज के बाद स्वस्थ होने वालों की संख्या 2,95,880 है। इस उत्साहवर्धक स्थिति के साथ, कोविड मरीजों की स्वस्थ होने की दर 58.13 प्रतिशत हो गई है।
कोविड-19 से स्वस्थ होने वाले 15 शीर्ष राज्यों में संख्या इस प्रकार है :
|
|
क्रम संख्या
|
|
राज्य/ संघ शासित प्रदेश
|
|
स्वस्थ होने वालों की कुल संख्या
|
|
1.
|
|
महाराष्ट्र
|
|
73,214
|
|
2.
|
|
गुजरात
|
|
21,476
|
|
3.
|
|
दिल्ली
|
|
18,574
|
|
4.
|
|
उत्तर प्रदेश
|
|
13,119
|
|
5.
|
|
राजस्थान
|
|
12,788
|
|
6.
|
|
पश्चिम बंगाल
|
|
10,126
|
|
7.
|
|
मध्य प्रदेश
|
|
9,619
|
|
8.
|
|
हरियाणा
|
|
7,360
|
|
9.
|
|
तमिलनाडु
|
|
6,908
|
|
10.
|
|
बिहार
|
|
6,546
|
|
11.
|
|
कर्नाटक
|
|
6,160
|
|
12.
|
|
आन्ध्र प्रदेश
|
|
4,787
|
|
13.
|
|
ओडिशा
|
|
4,298
|
|
14.
|
|
जम्मू और कश्मीर
|
|
3,967
|
|
15.
|
|
पंजाब
|
|
3,164
15 शीर्ष राज्य जहां स्वस्थ होने की दर इस प्रकार है :
|
|
क्रम संख्या
|
|
राज्य/ संघ शासित प्रदेश
|
|
स्वस्थ होने की दर
|
|
1
|
|
मेघालय
|
|
89.1%
|
|
2
|
|
राजस्थान
|
|
78.8%
|
|
3
|
|
त्रिपुरा
|
|
78.6%
|
|
4
|
|
चंडीगढ़
|
|
77.8%
|
|
5
|
|
मध्य प्रदेश
|
|
76.4%
|
|
6
|
|
बिहार
|
|
75.6%
|
|
7
|
|
अंडमान और निकोबार द्वीप
|
|
72.9%
|
|
8
|
|
गुजरात
|
|
72.8%
|
|
9
|
|
झारखंड
|
|
70.9%
|
|
10
|
|
छत्तीसगढ़
|
|
70.5%
|
|
11
|
|
ओडिशा
|
|
69.5%
|
|
12
|
|
उत्तराखंड
|
|
65.9%
|
|
13
|
|
पंजाब
|
|
65.7%
|
|
14
|
|
उत्तर प्रदेश
|
|
65.0%
|
|
15
|
|
पश्चिम बंगाल
|
|
65.0%
भारत में कोविड-19 को समर्पित 1026 नैदानिक प्रयोगशालाएं इस बात की गवाह हैं कि जांच सुविधाएं बढ़ी हैं। इसमें सरकारी क्षेत्र की 741 और निजी 285 प्रयोगशालाएं हैं।
इनका अलग-अलग विवरण नीचे दिया गया है :
- रीयल टाइम आरटी पीसीआर आधारित जांच प्रयोगशालाएं : 565 
- ट्रूनेट आधारित जांच प्रयोगशालाएं : 374 
- सीबीएनएएटी आधारित जांच प्रयोगशालाएं : 87 
पिछले 24 घंटों में नमूनों की जांच संख्या बढ़कर 2,20,479 हो गई है। अब तक जांचे गए नमूनों की संख्या 79,96,707 है।
कोविड-19 संबंधित तकनीकी मुद्दों पर सभी प्रामाणिक और अद्यतन जानकारी, दिशा-निर्देश और सलाह के लिए नियमित रूप से देखें:https://www.mohfw.gov.in/और @MoHFW_INDIA
कोविड-19 संबंधी तकनीकी सवाल इस पर technicalquery.covid19[at]gov[dot]in और अन्य सवाल ncov2019[at]gov[dot]in और @CovidIndiaSeva पर भेजे जा सकते हैं।
कोविड-19 के बारे में किसी भी सवाल के लिए, कृपया स्वास्थ्य और परिवार कल्याण मंत्रालय के हेल्पलाइन नम्बर : +91-11-23978046 या 1075 पर सम्पर्क करें। कोविड-19 पर राज्यों/संघ शासित प्रदेशों के हेल्पलाइन नम्बरों की सूची इस पर उपलब्धहै https://www.mohfw.gov.in/pdf/coronvavirushelplinenumber.pdf .